שלומי טפיארו

שלומי טפיארו (נולד ב-4 במרץ 1980) הוא שחקן ישראלי.

ביוגרפיה
טפיארו הוא בן למשפחה דתית בת חמישה ילדים. הוא נולד באילת וגדל בנתניה, וכשהיה בן 6 עברה משפחתו לאלפי מנשה. אמו מזל, ילידת הארץ ממוצא אלג'יראי, היא לבורנטית. אביו אבי, עלה ממרוקו בגיל חמש ועבד בבגרותו במוטורולה.

את שירותו הצבאי עשה בחיל השריון.

בוגר בית הספר למשחק "בית צבי" (סיים בשנת 2006). לאחר לימודי המשחק שיחק בתיאטרון בית ליסין.

 קריירה 

 בטלוויזיה 
בשנת 2007 השתתף בקלטת ה-DVD לילדים "איך בוחרים שם לאחותי הקטנה?" (המבוססת על שיריו של אהוד מנור).

בשנת 2011 שיחק בתפקיד אורח בסדרה ״בנות הזהב״ בתפקיד ג׳לי.

בשנת 2014 שיחק את אלכס איקס בסדרה "זגורי אימפריה" ובנוסף שיחק את רם בסדרה "עממיות".

בשנת 2017 שיחק בעונה השישית של סדרת הנוער "ראש גדול", בתפקיד אלמוג.

בשנת 2018 שיחק בסדרה "חיים שלי" לצד קובי מימון.

באותה השנה שיחק גם בסדרה "בשבילה גיבורים עפים" של ערוץ 12, בתפקיד רן המפקד בחמ"ל חטיבה.

בשנת 2019 שיחק את אופיר חזן בסדרה "מגן דוד דרום".

בשנים 2019–2020 שיחק את עידן "מישמיש" רז בסדרה "קיבוצניקים".

בשנים 2020–2021 שיחק את איתן לב ארי בסדרה "PPS".

בשנת 2021 שיחק את ד"ר אמיר, הרופא המטפל של ערן ומיכל בסדרה "למה מי מת" המשודרת ביס.

בשנת 2022 שיחק את ליאור, בכינוי "קוף", שהיה בן זוגה של דנה לימוני (רותם סלע), בסדרה "בלאדי מורי".

בשנת 2023 שיחק את רב פקד טווין, שוטר שהגיע לחקירה בטירת ג'רום בסדרה כראמל בכאן חינוכית.

בשנת 2024 שיחק את דין, שותפו העסקי של בועז בסטארט-אפ שהוא מפתח בסדרה מתוקים בהוט.

נוסף על כך, שיחק בפרסומת לחברת הוט ומשמש פרזנטור של bestie אתר פלטפורמה להשוואת ביטוחים.

בשנת 2024 השתתף בעונה השלישית של רוקדים עם כוכבים בקשת, והודח תשיעי.

בשנת 2025 השתתף בסדרה ״חזי ובניו״ בהוט, בתפקיד גולן (הנסיך).

בשנת 2026, שיחק את ארז, אביו של בן, בסדרה תראו אותי.

 בקולנוע 
שיחק בסרט התעודה של הקופרודוקציה ישראל-קנדה "מערת הקבורה של ישו", בבימויו של שמחה יעקובוביץ'.

בשנת 2015 גילם את תום בסרט "קמטי צחוק". ב-2022 שיחק בסרט "השתיקה".

 בתיאטרון 
טפיארו הוא שחקן בתיאטרון בית לסין. בין תפקידיו: "נערי ההיסטוריה" "תפוחים מן המדבר", "עלמה ורות", "מייק ברנט", "בחורים טובים", "לה מנדרגולה", "סיפור אהבה", "עובד בשביל שניים", "טרטיף", "אלה גרוסמן", "הקומה השלישית", "שקרים קטנים", "עבדאללה שוורץ" ותפקיד ראשי ב"פנתר כפול".
שיחק גם ב"שיפוצים" וב"המשתמט".

טפיארו אף משתתף באנסמבל הגדוד העברי.

חיים אישיים
טפיארו נשוי לדיקלה, אותה הכיר כשעבד בצוות בידור באילת ואב ל-3 ילדים. מתגורר ברמת גן.

 פילמוגרפיה 
שנהפרויקטדמותהערותסרטים2015קמטי צחוקתוםסרט קולנועטלוויזיה2008אלטלנהשלומיתפקיד אורח2011בנות הזהבג'לי2013אקשן של הוריםמדבב2014עממיותרםתפקיד אורחזגורי אימפריהאלכס איקס2017ראש גדולאלמוגויקי ואניאביתפקיד אורח2018חברותיניבבשבילה גיבורים עפיםדןחיים שליאבישאטו עין כרםשגיב2019בת אל הבתולהירון בקרמגן דוד דרוםאופיר חזן2020קיבוצניקיםעידן "מישמיש" רז2020–2021PPSאיתן לב ארי2021חזרותעודדתפקיד אורחלמה מי מתאמיר2022בלאדי מוריליאורמועמד לפרס האקדמיה הישראלית לטלוויזיה – שחקן ראשי בסדרת דרמה קומית וקומדיית מצבים (2022)2026תראו אותיארז

 קישורים חיצוניים 

 שלומי טפירו, באתר תיאטרון בית לסין
 שלומי טפירו, באתר הסוכנות של זוהר יעקובסון


 הערות שוליים 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי בית צבי
קטגוריה:מתחרי רוקדים עם כוכבים (ישראל)
קטגוריה:אלפי מנשה: אישים
קטגוריה:ישראלים שנולדו ב-1980